Det romerske teateret i Orange

Det romerske teateret i Orange (fransk: Théâtre antique d'Orange) er en ruin av et romersk teater i byen Orange, sørøst i Frankrike, i regionen Provence-Alpes-Côte d'Azur. Anlegget ble bygget i det første århundre AD.

Teateret er et av de best bevarte, med intak scenevegg og tribuner. Anlegget er 103 m bredt, og 37 meter dypt, og kan ha rommet mellom 6 000 og 10 000 tilskuere. 

Det romerske provinsen Arausio ble grunnlag i 40 f.Kr. av legionærveteraner, og teateret hadde en betydelig rolle i det romerske samfunnet. Etter hvert som romerrikets innflytelse svant, ble teateret vedtatt nedlagt i 391, dels også på kirkens tilskyndelse. 

Sammen med det omkringliggende kulturlandskapet og triumfbuen i Orange ble teateret i 1981 oppført på UNESCOs verdensarvliste som ett objekt. Anlegget eies av byen, og har siden 1869 vært arena får en årlig operafestival: Chorégies d'Orange.

Eksterne lenker 
 
  Festivalnettsted

Romersk arkitektur
Verdensarven i Frankrike
Vaucluse
Byggverk i Provence-Alpes-Côte d'Azur